小學堂

小學校者，今略稱小學，童蒙啓蒙之黌舍也。古之所謂「小學」，其義有二：一曰童蒙之學，朱子《大學章句序》云「人生八歲，則自王公以下，至於庶人之子弟，皆入小學」是也；二曰辨字釋詞之學，即文字、音韻、訓詁之屬。二者同名而異趣，今之小學校，實承前義，復參泰西學制而立。 公制，凡童蒙年滿六歲者，皆准入學，以修長勵短，明理知義。修業以五年或六年為期。童子既卒業，則升入中學。考近代學制之始，清光緒二十八年頒《欽定學堂章程》（即壬寅學制），始設小學堂。迨民國肇建，更名曰小學校，後世多略稱小學。 課業 中國大陸 大陸之制，行六年義務之教，有教無類，屆齡皆須就學。其所授之課，有主從之序。要者有三：曰語文、曰數學、曰英語。次者有科學、音樂、美術、體育、思想品德、信息技術等，以求德智體美之大備。 香港 香港之小學，其設科有中文、英文、數學、常識、音樂、電腦、美術、普通話。昔者，未有常識一科，本分為三：曰民群、曰科學、曰健康。逮公元一九九六年，始合三者為一，名之曰常識。